Diari Oficial de la Generalitat Valenciana


Sumari del DOGV 5390, del 17-11-2006 (2006/12769)

Notificació del laude emés per la Junta Arbitral de Transports de València a l'empresa Cresol Iluminación, SL, expedient número V-132/2005.
-------------------------------------------------------------------------------------------------------------------------------------------

### Dades del document

Número de DOGV
:   5390

Data del DOGV
:   17-11-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/12793


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València a l'empresa Cresol Iluminación, SL, expedient número V-132/2005. [2006/12363]   
Ramón Escrig Moreno, president de la Junta Arbitral de Transports de València, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Cresol Iluminación, SL, que s'ha dictat laude en l'expedient esmentat i atés que no és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que s'indica a continuació:  
-.Laude  
Tribunal: president: Sr. Ramón Escrig Moreno. Vocals: Sra. Aurora Costa Vicente i Sra. Palmira Martínez Ferri, que justifiquen la seua absència; secretària-vocal suplent: Sra. Amparo Peris Catalá. Parts: reclamant: Gefco España, SA, representada pel Sr. José Fernando Cler Hernández, reclamat: Cresol Iluminación, SL, que no compareix a l'acte de vista. Citada per publicació en el DOGV.  
A València, el 26 d'octubre de 2006 i a les 12.10 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-132/05 i es procedix a la realització de la vista oral respecte de la reclamació següent: impagament de ports. inassistència del demandat. Notificació i citació per publicació DOGV.  
Iniciada la vista oral pel president es comprova la identitat de la part compareixent i la qualitat amb què intervé. S'informa que davant de la reiterada impossibilitat de citació i notificació realitzada a través de Correos es va publicar en el DOGV núm. 5360 de 04-10-06.   
A continuació es concedix la paraula a la reclamant que s'afirma i ratifica en la seua demanda i es remet a les proves i documents aportats i que deixa basada en els següents  
Antecedents de fet  
Primer. Com a conseqüència de les relacions comercials que hi ha entre les parts es van realitzar diversos servicis emmarcats dins de l'oferta de transport i distribució.   
Per estos transports es van remetre les distintes factures que als seus venciments no van ser ateses, i no n'ha sigut possible el cobrament, motiu pel qual es reclama el deute pendent. Les factures són les corresponents als números 547766479 per un import de 833,02 euros; núm. 869107093 per 172,24 euros; núm. 406957349 per 372,36 euros i la núm. 3271176205 per 379,37 euros. Es va fer un pagament sobre la factura núm. 874599663 per un import de 113,99 euros, i resulta així la quantitat que hui es reclama.   
Acaba sol·licitant que, després del reconeixement del seu dret, es condemne la reclamada al pagament dels ports realitzats i l'import dels quals ascendix a la suma total de 1.643,00 euros.  
S'apliquen els següents  
Fonaments jurídics  
I. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (RD 1211/90).   
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres que diu: .es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.. No consta en l'expedient que s'haja fet cap manifestació en el sentit preceptuat.   
III. Dels fets relatats i la documentació aportada es deduïx que efectivament el transport de les mercaderies que s'esmenten en la demanda va ser realitzat a bon fi, la qual cosa reconeix un dret de cobrament de la present reclamació a favor de la reclamant, fet que d'altra banda no ha sigut contravingut per la reclamada. L'Orde de 25 d'abril de 1997, del Ministeri de Foment, per la qual s'establixen les condicions generals de contractació dels transports de mercaderies per carretera, regula en l'annex B (respecte dels contractes de transport de càrrega fraccionada) l'obligació del pagament del preu del transport, la seua exigibilitat i modalitats, condicions d'altra banda conformes amb l'article 374 del Codi de Comerç i concordants. D'acord amb les condicions anteriors, atés que ha quedat acreditada la prestació dels servicis de transport de la present controvèrsia, i d'acord amb l'article 217.3 de la Llei 1/2000, de 7 de gener, d'Enjudiciament Civil, atés que no s'ha acreditat per la part reclamada el pagament del que es deu, procedix estimar la reclamació plantejada per la representació de l'entitat demandant.   
IV. Donada l'absència de les vocals representants d'Empreses Carregadores i de la Federació de Transportistes, que van excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
V. Comprovats els aspectes manifestats per la reclamant per mitjà de la prova documental que s'adjunta a la demanda i ja que no hi ha manifestació en contra de la demandada han d'estimar-se els fets i la quantitat reclamada.  
La citació en el DOGV s'ha fet en l'últim domicili conegut segons ha sigut acreditat per la reclamant amb certificat del Registre Mercantil de València i província.   
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Gefco España, SA, representada pel Sr. José Fernando Cler Hernández contra Cresol Iluminación, SL, ja que dels fets relatats, documents probatoris i declaracions efectuades s'establix que, realitzats els transports d'acord amb allò que s'ha contractat, ha de ser-li abonat l'import resultant.   
Per tot això Cresol Iluminación, SL, haurà de pagar a Gefco España, SA, la quantitat de mil sis-cents quaranta-tres euros (1.643,00 €).  
Este laude serà executiu si no es complix dins del termini de vint dies comptadors a partir de l'endemà de la seua recepció.   
Contra esta resolució cap únicament acció d'anul·lació davant de l'Audiència Provincial de València, que haurà de presentar-se dins dels dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge i d'acord amb el procediment previst en la mencionada llei, o d'aclariment davant de la Junta Arbitral de Transports de València, dins dels deu dies següents de la notificació d'este.  
Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes..  
Els esmentats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.  
València, 26 de setembre de 2006.. El president de la Junta Arbitral de Transports de València. Ramón Escrig Moreno.